Diari Oficial de la Generalitat Valenciana


Sumari del DOGV 9268, del 01-02-2022 (2022/688)

CORRECCIÓ d'errades de la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23 «Noves polítiques públiques per al mercat de treball dinàmic, resilient i inclusiu», inversió 2 «Ocupació, dona i transversalitat de gènere en les polítiques públiques de suport a l'activació per a l'ocupació», en el qual s'incardina el Programa de suport a dones en els àmbits rural i urbà, dins del Pla de recuperació, transformació i resiliència (CID 343).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/688


Data del document
:   26-01-2022

Organisme emissor
:   Labora, Servici Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * legislació

CORRECCIÓ d'errades de la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23 «Noves polítiques públiques per al mercat de treball dinàmic, resilient i inclusiu», inversió 2 «Ocupació, dona i transversalitat de gènere en les polítiques públiques de suport a l'activació per a l'ocupació», en el qual s'incardina el Programa de suport a dones en els àmbits rural i urbà, dins del Pla de recuperació, transformació i resiliència (CID 343). [2022/688]  
  
  
En el Diari Oficial de la Generalitat Valenciana número 9245, de 29 de desembre de 2021, es va publicar l'esmentada resolució, i advertits diversos errors, es corregeixen en els termes següents:  
  
1. En el resolc segon, punt 3:  
On diu:  
«a) El 35 % del pressupost es destinarà a les corporacions locals i les entitats vinculades a aquestes o dependents d'aquestes, així com les entitats locals supramunicipals i pactes territorials per a l'ocupació i el desenvolupament local de la Comunitat Valenciana que estiguen reconeguts per la Generalitat Valenciana, que atenguen preferentment dones residents en municipis amb una població inferior a 5.000 habitants.  
b) El 65 % restant, a les corporacions locals i les entitats vinculades o dependents d'aquestes, així com les entitats locals supramunicipals i pactes territorials per a l'ocupació i el desenvolupament local de la Comunitat Valenciana que estiguen reconeguts per la Generalitat Valenciana, que atenguen preferentment dones residents en municipis amb una població entre 5.000 i 50.000 habitants»;  
Ha de dir:  
«a) Almenys un terç del pressupost es destinarà a les corporacions locals i les entitats vinculades a aquestes o dependents d'aquestes, així com a les entitats locals supramunicipals i els pactes territorials per a l'ocupació i desenvolupament local de la Comunitat Valenciana que estiguen reconeguts per la Generalitat Valenciana, que atenguen preferentment dones residents en municipis amb una població inferior a 5.000 habitants.  
b) L'import restant, a les corporacions locals i les entitats vinculades a aquestes o dependents d'aquestes, així com a les entitats locals supramunicipals i els pactes territorials per a l'ocupació i desenvolupament local de la Comunitat Valenciana que estiguen reconeguts per la Generalitat Valenciana, que atenguen preferentment dones residents en municipis amb una població entre 5.000 i 50.000 habitants.»  
  
2. En el resolc sisé, punt 5:  
On diu:  
«No percebre cap quantitat per part de les persones destinatàries de les diferents accions»;  
Ha de dir:  
«No percebre cap quantitat per part de les persones participants en les diferents accions.»  
  
3. En el resolc seté, punt 2:  
On diu:  
«El possible accés i tractament de dades de caràcter personal de les persones destinatàries de les accions per part de Labora, Servei Valencià d'Ocupació i Formació, en les seues actuacions d'atorgament, seguiment, control i comprovació, respectarà els drets d'aquestes persones d'acord amb el que es disposa en la Llei orgànica 3/2018, de 5 de desembre, de Protecció de Dades Personals i Garantia dels Drets Digitals»;  
Ha de dir:  
«El possible accés i tractament de dades de caràcter personal de les persones participants de les accions per part de LABORA (Servei Valencià d'Ocupació i Formació), en les seues actuacions d'atorgament, seguiment, control i comprovació, respectarà els drets d'aquestes persones d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.»  
  
  
4. En el resolc huité, punt 3.3:  
On diu:  
«Per a completar un itinerari individualitzat i personalitzat d'ocupació, les persones participants hauran de realitzar, almenys, un mínim de 10 accions d'orientació (que, necessàriament, inclourà les accions d'entrevista de diagnòstic i disseny de l'itinerari individualitzat i personalitzat d'ocupació) i, almenys, 2 accions formatives, a més d'una acció d'acompanyament»;  
Ha de dir:  
«Per a completar un itinerari individualitzat i personalitzat d'ocupació, les persones participants hauran de realitzar, almenys, un mínim de 10 accions d'orientació (que, necessàriament, inclourà les accions d'entrevista de diagnòstic i disseny de l'itinerari, fins a completar un mínim de 17 hores) i, almenys, 2 accions formatives que, com a mínim, han de sumar 60 hores; a més d'una acció d'acompanyament.»  
  
  
5. En el resolc huité, punt 4.2.1:  
On diu:  
«Les persones participants en els itineraris que utilitzen la xarxa de transports públics urbans i/o interurbans per a assistir a l'acció formativa percebran una ajuda de transport públic per dia d'assistència»;  
  
Ha de dir:  
«Les persones participants en els itineraris que utilitzen la xarxa de transports públics urbans i/o interurbans per a assistir a les accions de l'itinerari percebran una ajuda de transport públic per dia d'assistència.»  
  
  
València, 26 de gener de 2022.- El conseller d'Economia Sostenible, Sectors Productius, Comerç i Treball: Rafael Climent González.